b'\n_START_ARTICLE_\nSuad Filekovi\xc4\x8d\n_START_SECTION_\nKlubbkarriere\n_START_PARAGRAPH_\nFilekovi\xc4\x8d startet sin fotballkarriere hos den lokale klubben Olimpija Ljubljana i 1997, hvor han spilte i underkant av 60 kamper frem til 1999 da han dro videre til Maribor. Hos Maribor spilte han rundt 120 kamper frem til 2003, da han meldte overgang til kroatiske Hajduk Split. Etter kun syv seriekamper p\xc3\xa5 \xc3\xa9n sesong dro han videre til den greske klubben Ergotelis i 2005._NEWLINE_Etter \xc3\xa5 ha spilt ti kamper for Ergotelis dro han til Belgia og klubben Mouscron, hvor han 19 kamper og to m\xc3\xa5l. Deretter gikk turen videre til den russiske klubben Krylia Sovetov i 2006, f\xc3\xb8r han kom tilbake til Maribor i 2007. I midten av september 2009 signerte han under p\xc3\xa5 en kontrakt med engelske Barnsley FC, men denne kontrakten ble sagt opp allerede i oktober samme \xc3\xa5r uten at Filekovi\xc4\x8d hadde f\xc3\xa5tt spille seriekamper for klubben.\n_START_SECTION_\nInternasjonal karriere\n_START_PARAGRAPH_\nFilekovi\xc4\x8d fikk sin landslagsdebut for Slovenia i en vennskapskamp mot Italia den 21. august 2002. Han har siden f\xc3\xa5tt ytterligere 13 kamper, henholdsvis syv kamper i 2005, to kamper i 2007 og to kamper i 2009. Filekovi\xc4\x8d var for \xc3\xb8vrig \xc3\xa9n av 23 spillere som ble tatt med i den slovenske troppen til VM i fotball 2010 av landslagstrener Matja\xc5\xbe Kek.'